
ΘΕΜΑ: «Προκήρυξη εκδήλωσης ενδιαφέροντος για διήμερη εκπαιδευτική επίσκεψη »
Στο πλαίσιο των σχολικών  εκπαιδευτικών επισκέψεων το σχολείο μας προγραμματίζει διήμερη εκπαιδευτική επίσκεψη στην Αθήνα 15 και 16/3 (1 διανυκτέρευση) στα πλαίσια του προγράμματος  Erasmus+ που υλοποιείται στο σχολείο μας.
Στην εκδρομή θα συμμετέχουν 20 μαθητές και 3 συνοδοί καθηγητές.

Ως μεταφορικό μέσο θα χρησιμοποιηθεί ένα (1) λεωφορείο,  το οποίο πρέπει να πληροί όλους τους προβλεπόμενους από το νόμο όρους και προϋποθέσεις, κατά προτίμηση μικρό.

Η διαμονή πρέπει να είναι σε ξενοδοχείο δύο έως τεσσάρων αστέρων σε τρίκλινα και τετράκλινα δωμάτια για τους μαθητές και ένα δίκλινο και ένα μονόκλινο για τους καθηγητές και να περιλαμβάνει πρωινό. Το ξενοδοχείο μπορεί να βρίσκεται στην Αθήνα ή στον Πειραιά.
Η μετακίνηση θα αφορά την αναχώρηση στις 15 Μαρτίου ημέρα Παρασκευή και ώρα 07.30 από το ΕΠΑΛ Αγριάς, τις μικρές μετακινήσεις που θα απαιτούνται εντός Αθηνών και η επιστροφή θα είναι  στις 16 Μαρτίου ημέρα Σάββατο και ώρα 20.00 στο σχολείο. 
Το πρόγραμμα θα περιλαμβάνει επίσκεψη στο Μουσείο Φυσικής Ιστορίας Γουλανδρή, στο Δημοτικό Θέατρο Πειραιά, παρακολούθηση θεατρικής παράστασης. Στην επιστροφή θα γίνει προαιρετική στάση στα θερμά λουτρά Φθιώτιδας (Ψωρονέρια).

Το πρακτορείο ταξιδιών που θα υποβάλλει οικονομική προσφορά, αναλαμβάνει την υποχρεωτική ασφάλιση ευθύνης καθώς και την ασφάλιση για την κάλυψη των εξόδων σε περίπτωση ατυχήματος ή ασθένειας.

Καλούνται τα ενδιαφερόμενα πρακτορεία ταξιδίων να υποβάλλουν στο σχολείο κλειστή προσφορά μέχρι την Τετάρτη 6/3/2019 και ώρα 12:00. Μαζί με την προσφορά θα κατατίθεται και υπεύθυνη δήλωση ότι διαθέτει το ειδικό σήμα λειτουργίας, το οποίο βρίσκεται σε ισχύ.  

